Държавен вестник, бр. 43, 2011 г., стр. 89

БРОЙ  43	
Д Ъ Р Ж А В Е Н  В Е С Т Н И К 	
СТР.  89  
Чл. 2. (1) Опозицията се подава в Патент­
ното ведомство директно, по пощата, по факс 
или чрез комуникационно средство, предаващо 
електронно копие. 
(2) В случай на подаване по факс или 
чрез комуникационно средство, предаващо 
електронно копие, оригиналът на опозицията 
трябва да се получи в Патентното ведомство 
в едномесечен срок от получаването на факса 
или електронното копие. Когато оригиналът 
не бъде получен в посочения срок, опозицията 
се счита за неподадена, за което се уведомява 
лицето, което я е подало. 
Чл. 3. (1) Когато лицето, което подава 
опозицията (опонентът), е физическо лице, се 
посочват името, презимето и фамилията, държа­
вата, на която то е гражданин, или държавата, 
в която има постоянен адрес, както и адресът.
(2) Когато лицето, което подава опозицията, 
е юридическо лице, се посочват наименованието 
и видът на юридическото лице, националността 
му, седалището и адресът на управление. 
(3) Когато лицата, които подават опозици­
ята, са повече от едно, данните по ал. 1 и 2 се 
посочват за всеки от тях.
Чл. 4. (1) Опозицията трябва да бъде под­
писана от опонента или от неговия предста­
вител по индустриална собственост, наричан 
по-нататък „представителя“. Когато опонентът 
е юридическо лице или едноличен търговец 
(ЕТ), опозицията се подписва от лицето, което 
го представлява по закон, като се посочват 
името и длъжността му и се поставя печат на 
дружеството или на ЕТ.
(2) Когато опонентът няма постоянен адрес 
или седалище в Република България, действи­
ята по опозицията се извършват чрез местен 
представител. 
Чл. 5. (1) Когато по опозицията е упълно­
мощен представител или патентен специалист 
съгласно § 3 от преходните и заключителните 
разпоредби на Наредбата за представителите 
по индустриална собственост, приета с Поста­
новление № 137 на Министерския съвет от 
1993 г. (обн., ДВ, бр. 65 от 1993 г.; изм. и доп., 
бр. 86 от 1994 г. и бр. 41 от 1997 г.), към нея 
се прилага пълномощно.
(2) Пълномощното трябва да съдържа данни 
за опонента, данни за представителя, входящия 
номер на заявката и името на заявителя, съот­
ветно номера на международната регистрация и 
името на притежателя є, срещу която е подадена 
опозицията. Когато е упълномощен патентен 
специалист, в пълномощното се посочват и 
номерът, и датата на трудовия договор.
(3) Когато опонентите по опозицията са 
няколко и поне един от тях е българско фи­
зическо или юридическо лице, упълномоща­
ването на представител не е задължително. В 
този случай задължително се посочва адрес за 
кореспонденция в Република България. Когато 
не е посочен адрес за кореспонденция, тя се 
води с първото посочено в списъка българско 
физическо или юридическо лице. 
(4) Пълномощното се представя по образец 
на Патентното ведомство или в друга форма, 
избрана от опонента.
(5) Когато пълномощното е на друг език, 
то трябва да е придружено с точен превод на 
български език. 
(6) Когато с пълномощното представителят е 
упълномощен по няколко опозиции, се изисква 
копие от пълномощното за всяка от тях. Вер­
ността на копията с оригиналното пълномощно 
се удостоверява с подписа на представителя.
(7) Когато са упълномощени повече от един 
представител едновременно с различни адреси 
за кореспонденция, опонентът трябва писмено 
да посочи един адрес, на който ще се води 
кореспонденцията. 
(8) Когато в хода на производството по опо­
зиция бъде упълномощен втори представител, се 
счита, че е налице оттегляне на пълномощното 
на първия представител и кореспонденцията 
се води с новия представител, освен ако в 
пълномощното е посочено друго. 
(9) Когато представителят действа чрез пре­
упълномощаване, се представя пълномощното, 
доказващо, че лицето, което го е упълномощи­
ло, има такова правомощие. Пълномощното 
или заверено негово копие съгласно ал. 6 се 
прилага към пълномощното на представителя.
(10) За оттегляне на упълномощаването Па­
тентното ведомство трябва да бъде уведомено 
писмено, освен в случаите по ал. 8.
(11) За оттегляне на опозицията е необходимо 
изрично упълномощаване на представителя.
Чл. 6. (1) Таксата за разглеждане на опози­
цията се заплаща с подаване на опозицията, но 
не по-късно от изтичането на срока по чл. 38б, 
ал. 2 от Закона за марките и географските 
означения (ЗМГО). 
(2) Заплащането на таксите може да бъде 
направено в Патентното ведомство или по 
банков път.
(3) За доказване на заплащането се пред­
ставя документ за платени такси, който трябва 
да съдържа:
1. данни за опонента и представителя, ако 
такъв е упълномощен;
2. данни за заявката/международната регис­
трация, срещу която е подадена опозицията;
3. точката по чл. 4 от Тарифата за таксите, 
които се събират от Патентното ведомство. 
Чл. 7. (1) Кореспонденцията до Патентното 
ведомство трябва да съдържа входящия номер 
на опозицията, входящия номер на заявката за 
марка, съответно номера на международната 
регистрация, срещу която е подадена опози­
цията, и подписа на опонента или на предста­
вителя. Когато опонентът е юридическо лице 
или едноличен търговец, кореспонденцията се 
подписва от лицето, което го представлява по